РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

11 Број 06-2/316-12

26. децембар 2012. године

Б е о г р а д

ЗАПИСНИК

8. СЕДНИЦЕ ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ,

ТУРИЗАМ И ЕНЕРГЕТИКУ, ОДРЖАНЕ 6. ДЕЦЕМБРА 2012. ГОДИНЕ

Седница је почела у 14,40 часова.

Седницом је председавала Александра Томић, председник Одбора.

Поред председника, седници су присуствовали чланови Одбора: Миодраг Николић, Небојша Берић, Петар Шкундрић, Кенан Хајдаревић, Владимир Илић, Славица Савић и Владимир Илић.

Седници су присуствовали заменици чланова Одбора: Мујо Муковић (заменик члана Одбора Зорана Пралице), Ирена Вујовић (заменик члана Одбора Драгомира Ј. Карића), Ивана Динић (заменик члана Одбора Ивице Тончева), Бојана Божанић (заменик члана Одбора Ненада Поповића) и Дејан Рајчић (заменик члана Одбора Велимира Станојевића).

Седници нису присуствовали чланови Одбора: Зоран Пралица, Душан Петровић, Мирко Цветковић, Бошко Ристић, Иван Јовановић, Ивица Тончев, Ненад Поповић, Радојко Обрадовић и Владимир Илић.

Седници су присуствовали народни посланици, подносиоци амандмана који нису чланови Одбора: Дејан Раденковић, Иван Андрић, Бојан Ђурић и Елвира Ковач.

Седници су, на позив председника, присуствовали: Млађан Динкић, министар финансија и привреде, Влајко Сенић, државни секретар у Министарству финансија и привреде, Мишела Николић, помоћник у Министарству финансија и привреде, Тамара Стојчевић, заменик генералног секретара Владе и Станимирка Мијаиловић, начелник у Министарству финансија и привреде.

На предлог председника, Одбор је једногласно утврдио следећи

Д н е в н и р е д

1. Разматрање Предлога закона о јавним предузећима у појединостима, који је поднела Влада (број 023-3845/12 од 20. новембра 2012. године);

2. Разматрање Предлога закона о изменама и допунама Закона о Фонду за развој Републике Србије у појединостима, који је поднела Влада (број 400-3791/12 од 17. новембра 2012. године);

3. Разматрање Предлога закона о измени и допуни Закона о приватизацији у појединостима, који је поднела Влада (број 011-3671/12 од 9. новембра 2012. године).

Пре разматрања утврђених тачака дневног реда, Одбор је једногласно усвојио записник шесте седнице Одбора.

Прва тачка дневног реда - **Разматрање Предлога закона о јавним предузећима у појединостима**

Одбор је разматрао Предлог закона о јавним предузећима у појединостима и поднео амандмане Одбора и Извештај Народној скупштини.

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о јавним предузећима.

Одбор је одлучио да предложи Народној скупштини **да прихвати** следеће амандмане:

- на члан 1, који су заједно поднели народни посланици Иван Андрић, Бојан Ђурић, Кенан Хајдаревић и Јудита Поповић;

- на члан 16, који је поднела народни посланик Олгица Батић;

- на члан 20, који је са исправком поднела народни посланик Олгица Батић;

- на члан 22, који је поднела народни посланик Олгица Батић;

- на члан 24, који су у истоветном тексту поднели народни посланик Весна Ковач и народни посланик Теодора Влаховић;

- на члан 26, који је поднела народни посланик Весна Ковач;

- на члан 26, који су заједно поднели народни посланици Александра Јерков, Бојан Костреш, Олена Папуга, Ђорђе Стојшић и Карољ Чизик;

- на члан 32, који су заједно поднели народни посланици Иван Андрић, Бојан Ђурић, Кенан Хајдаревић и Јудита Поповић;

- на члан 37, који су заједно поднели народни посланици Иван Андрић, Бојан Ђурић, Кенан Хајдаревић, Јудита Поповић и Радмила Геров;

- на члан 39, који је поднела народни посланик Весна Ковач;

- на члан 39, који су заједно поднели народни посланици Иван Андрић, Бојан Ђурић, Кенан Хајдаревић и Јудита Поповић;

- на члан 40, који је поднела народни посланик Олгица Батић;

- на члан 41, који је поднела народни посланик Весна Ковач;

- на члан 50, који су заједно поднели народни посланици Иван Андрић, Бојан Ђурић, Кенан Хајдаревић и Јудита Поповић;

- на члан 52, који је поднела народни посланик Весна Ковач;

- на члан 54, који је поднела народни посланик Весна Ковач;

- на члан 62, који је поднела народни посланик Весна Ковач;

- на члан 65, који је поднела народни посланик Весна Ковач;

- на члан 68, који је поднела народни посланик Весна Ковач.

Одбор је одлучио да предложи Народној скупштини **да одбије** следеће

амандмане:

- на члан 2, који су заједно поднели народни посланици Слободан Јеремић и Момо Чолаковић;

- на члан 2, који су заједно поднели народни посланици Александра Јерков, Бојан Костреш, Олена Папуга, Ђорђе Стојшић и Карољ Чизик;

- на члан 6, који су заједно поднели народни посланици Иван Андрић, Бојан Ђурић, Кенан Хајдаревић и Јудита Поповић;

- на члан 8, који је поднела народни посланик Олгица Батић;

- на члан 8, који су са исправком заједно поднели народни посланици Ненад Поповић, Бојана Божанић, Донка Бановић и Милан Лапчевић;

- на члан 11, који су заједно поднели народни посланици Александра Јерков, Бојан Костреш, Олена Папуга, Ђорђе Стојшић и Карољ Чизик;

- на члан 12, који су са исправком заједно поднели народни посланици Александра Јерков, Олена Папуга, Ђорђе Стојшић, Бојан Костреш и Карољ Чизик;

- на члан 12, који је поднео народни посланик Иван Јовановић;

- на члан 12, који су заједно поднели народни посланици Бојана Божанић и Горица Гајић;

- на члан 12, који су заједно поднели народни посланици Ненад Поповић и Александар Пејчић;

- на члан 12, који су заједно поднели народни посланици Милан Лапчевић и Донка Бановић;

- на члан 14, који је поднео народни посланик Иван Јовановић;

- на члан 14, који су заједно поднели народни посланици Бојана Божанић, Донка Бановић, Горица Гајић и Александар Пејчић;

- на члан 16, који су заједно поднели народни посланици Бојана Божанић, Донка Бановић, Горица Гајић и Александар Пејчић;

- на члан 16, који су заједно поднели народни посланици Иван Андрић, Бојан Ђурић, Кенан Хајдаревић и Јудита Поповић;

- на члан 16, који је поднео народни посланик Иван Јовановић;

- на члан 16, који су са исправком на исправку заједно поднели народни посланици Чедомир Јовановић, Радмила Геров и Зоран Остојић;

- на члан 17, који су са исправком заједно поднели народни посланици Душица Морчев и Горица Гајић;

- на члан 17, који су заједно поднели народни посланици Иван Андрић, Бојан Ђурић, Кенан Хајдаревић и Јудита Поповић;

- на члан 17, који су заједно поднели народни посланици Александра Јерков, Бојан Костреш, Олена Папуга, Ђорђе Стојшић и Карољ Чизик;

- на члан 19, који је поднео народни посланик Иван Јовановић;

- на члан 20, који су заједно поднели народни посланици Ненад Поповић, Бојана Божанић и Душица Морчев;

- на члан 22, који је са исправком поднела народни посланик Весна Јовицки;

- на члан 22, који су заједно поднели народни посланици Иван Андрић, Бојан Ђурић, Кенан Хајдаревић и Јудита Поповић;

- на члан 22, који је поднео народни посланик Дејан Раденковић;

- на члан 22, који је поднео народни посланик Борислав Стефановић;

- на члан 22, који је поднео народни посланик Борисав Ковачевић;

- на члан 22, који је поднео народни посланик Иван Јовановић;

- на члан 23, који су заједно поднели народни посланици Ненад Поповић, Бојана Божанић, Душица Морчев и Горица Гајић;

- на члан 26, који је поднео народни посланик Срђан Миковић;

- на члан 26, који је поднео народни посланик Иван Јовановић;

- на члан 27, који су са исправком заједно поднели народни посланици Иван Андрић, Бојан Ђурић, Кенан Хајдаревић и Јудита Поповић;

- на члан 27, који су заједно поднели народни посланици Ненад Поповић, Бојана Божанић, Душица Морчев и Горица Гајић;

- на члан 27, који је поднео народни посланик Иван Јовановић;

- на члан 27, који су заједно поднели народни посланици Александра Јерков, Бојан Костреш, Олена Папуга, Ђорђе Стојшић и Карољ Чизик;

- на члан 27, који је поднела народни посланик Теодора Влаховић;

- на члан 27, који је поднео народни посланик Момо Чолаковић;

- на члан 31, који су заједно поднели народни посланици Иван Андрић, Бојан Ђурић, Кенан Хајдаревић и Јудита Поповић;

- на члан 31, који су заједно поднели народни посланици Иван Јовановић, Маја Виденовић и Борислав Стефановић;

- на члан 37, који су заједно поднели народни посланици Иван Јовановић, Маја Виденовић и Борислав Стефановић;

- на члан 38, који су заједно поднели народни посланици Ненад Поповић, Горица Гајић и Бојана Божанић;

- на члан 38, који је поднео народни посланик Срђан Миковић;

- на члан 38, који је поднела народни посланик Олгица Батић;

- на члан 39, који су заједно поднели народни посланици Ненад Поповић, Донка Бановић и Александар Пејчић;

- на члан 39, који су заједно поднели народни посланици Чедомир Јовановић, Радмила Геров и Зоран Остојић;

- на члан 39, који су заједно поднели народни посланици Александра Јерков, Бојан Костреш, Олена Папуга, Ђорђе Стојшић и Карољ Чизик;

- на члан 39, који је поднела народни посланик Олгица Батић;

- на члан 39, који је поднео народни посланик Иван Јовановић;

- на члан 43, који су заједно поднели народни посланици Ненад Поповић, Бојана Божанић, Горица Гајић и Душица Морчев;

- на члан 50, који су заједно поднели народни посланици Бојана Божанић, Горица Гајић и Александар Пејчић;

- на члан 52, који су са исправком заједно поднели народни посланици Ненад Поповић, Бојана Божанић и Донка Бановић;

- на члан 55, који су **у** истоветном тексту заједно поднели народни посланици Александра Јерков, Бојан Костреш, Олена Папуга, Ђорђе Стојшић и Карољ Чизик и народни посланик Теодора Влаховић;

- на члан 57, који су заједно поднели народни посланици Радмила Геров и Јудита Поповић;

- на члан 60, који су заједно поднели народни посланици Ненад Поповић, Бојана Божанић, и Донка Бановић;

- на члан 62, који су заједно поднели народни посланици Иван Андрић, Бојан Ђурић, Кенан Хајдаревић и Јудита Поповић;

- на члан 65, који је поднела народни посланик Олгица Батић;

- на члан 66, који су заједно поднели народни посланици Иван Андрић, Бојан Ђурић, Кенан Хајдаревић и Јудита Поповић;

- на члан 67, који је поднео народни посланик Срђан Миковић.

Представник предлагача закона мр Млађан Динкић, министар финансија и привреде, прихватио је све амандмане које и Одбор прихватио.

На основу члана 157. став 6. и члана 161. став 1. Пословника Народне скупштине (''Службени гласник'' број 20/12 – пречишћен текст), Одбор за привреду, регионални развој, трговину, туризам и енергетику поднео је на ПРЕДЛОГ ЗАКОНА О ЈАВНИМ ПРЕДУЗЕЋИМА следеће амандмане:

**АМАНДМАН I**

У члану 2. став 1. Предлога закона о јавним предузећима, после речи ''издавање службеног гласила Републике Србије'' реч ''информисања'' се брише.

О б р а з л о ж е њ е

Одбор сматра да се утврђивањем информисања, као делатности од општег интереса, отвара могућност прешироке државне регулације у овој области, што је у супротности за постојећим законима у области информисања.

АМАНДМАН II

У члану 6. после става 1. додаје се нови став 2. који гласи:

"Јавна предузећа која немају конкуренцију на тржишту у основној делатности за коју су основана не могу се оглашавати на комерцијалној основи без сагласности оснивача."

О б р а з л о ж е њ е

Овим амандманом предлаже се да јавна предузећа која немају конкуренцију на тржишту основне делатности за коју су основана не могу оглашавати на комерцијалној основи без сагласности.

**АМАНДМАН III**

У члану 11. став 5. се брише.

О б р а з л о ж е њ е

Чланом 11. став 5. Предлога закона, предложено је да управљање у јавном предузећу чији је оснивач аутономна покрајина или локална самоуправа увек једнодомно, односно да су органи управљања у том предузећу надзорни одбор и директори.

Одбор сматра да се оваквим предложеним решењем не постиже сврха Закона, с обзиром да су у појединим јавним предузећима пословна и производна организација такве да је неопходно имати и извршни одбор директора као орган управљања предузећем. Ово поготову имајући у виду да ће Влада посебним актом утврдити мерила и критеријуме на основу којих се сва јавна предузећа, републичка, покрајинска и локална, сврставати у групе са једнодомним или дводомним управљањем.

**АМАНДМАН IV**

У члану 16. тачка 4) мења се и гласи:

„4) најмање три године искуства на руководећем положају“.

У истом члану, у тачки 5) реч ''основну'' се брише.

О б р а з л о ж е њ е

Предложеним амандманом постиже се подизање критеријума и нивоа стручности за лица која се именују у надзорни одбор јавног предузећа. Имајући у виду да се ради о органу у јавном предузећу који има највиши степен одговорности у управљању и вођењу пословне политике у јавном предузећу , потребно је да лица која су именована у овај орган буду високо професионални кадар.

Надаље, чланом 16. утврђени су услови које мора испуњавати лице да би могло бити именовано за члана Надзорног одбора. Међу тим условима, под тачком 5. предвиђен је услов да лице поседује основну стручност из области финансија, права или корпоративног управљања.

Одбор сматра да се више постиже сврха закона уколико кандидат за члана надзорног одбора има стручност из области финансија, права или корпоративног управљања, а која стручност има виши степен од основног, па се предлаже брисање речи ''основну''.

**АМАНДМАН V**

У члану 17. став 2. алинеја 3. речи ''давањем лажних или непотпуних изјава'' се бришу.

О б р а з л о ж е њ е

Чланом 17 став 2. предвиђене су ситуације у којима се разрешава председник и чланови надзорног одбора. Једна од ситуација је и случај када председник и/или чланови надзорног одбора пропусте да предузму неопходне мере пред надлежним органима када одговорно лице у јавном предузећу делује на штету тог предузећа, кршењем директорских дужности, несавесним понашањем и давањем непотпуних или лажних изјава.

Одбор сматра да је увођење објективне одговорности за врсту понашања која улази у морал и друштвену одговорност појединца, супротно принципима доброг управљања.

**АМАНДМАН VI**

У члану 22. став 1. тачка 4) мења се и гласи:

" 4) да има најмање пет година радног искуства, од чега три године на пословима за које је основано јавно предузеће или најмање три године на руководећим положајима".

О б р а з л о ж е њ е

Предложеним амандманом омогућава се да се на јавни конкурс за именовање директора јавног предузећа пријави знатно већи број кандидата, што у великој мери повећава могућност избора одговарајућег кандидата. Посебно се наглашава да се овом одредбом значајно профилише старосна структура лица која се јављају на конкурс, тако што се и млађим кандидатима омогућава да конкуришу. То је од великог значаја јер, јавно предузеће мора да послује у условима свакодневних техничко-технолошких промена, савремних система комуникација, као и информационих система.

**АМАНДМАН VII**

Члан 27. мења се и гласи:

''Комисија има председника и четири члана, од којих председника и три члана именује Влада на период од три године, једног члана именује одбор Народне скупштине надлежан за послове привреде на период од три године, док једног члана именује Влада за свако појединачно именовање директора.

Члан кога именује одбор Народне скупштине надлежан за послове привреде именује тај одбор двотрећинском већином свих присутних чланова одбора.

Члан који се именује за свако појединачно именовање директора у смислу члана 1. овог закона, мора бити члан надзорног одбора предузећа у коме се именује директор.

Председник и чланови комисије не могу бити народни посланици, посланици у Скупштини аутономне покрајине, одборницима у скупштинама јединица локалне самоуправе, као ни именована лица у органима државне управе, органима аутономне покрајине или органима јединица локалне самоуправе.

О б р а з л о ж е њ е

Одбор сматра да се увођењем Народне скупштине, кроз одбор надлежан за питања привреде и доношење одлуке о именовању члана Комисије двотрећинском већином чланова одбора, у поступак именовања Комисије за именовање, ниво квалитета рада те Комисије увелико се унапређује.

**АМАНДМАН VIII**

Члан 39. тачка 3. мења се и гласи:

"- уколико не испуњава обавезу предвиђену чланом 52. овог закона за предузећа чији је оснивач Република, а уколико не испуњава обавезу предвиђену чланом 55. овог закона, за предузећа чији је оснивач аутономна покрајина или јединица локалне самоуправе.

О б р а з л о ж е њ е

Амандманом се прецизира ко може разрешити директора пре истека периода на који је именован, зависно од оснивача.

**АМАНДМАН IX**

У члану 65. додаје се нови став 4. који гласи:

''У јавним предузећима у области информисања код којих није извршена својинска трансформација до дана ступања на снагу овог закона, одредбе овог закона примењују се до њихове власничке трансформације.''

О б р а з л о ж е њ е

У глави IV Прелазне и завршне одредбе, у члану 65 предвиђено је да у предузећима која послују друштвеним капиталом и обављају делатност од општег интереса, Република Србија може у складу са посебним актом Владе преузети власничка права на друштвеном капиталу. Имајући у виду посебан статус јавних предузећа у области информисања у смислу закона и других прописа који регулишу ову материју, неопходно је усвојити амандман на члан 65. како је предложен.

**АМАНДМАН X**

У члану 66. после става 3. додаје се нови став 4. који гласи:

"Конкурси за директоре у свим јавним предузећима на које се примењује овај закон биће расписани најкасније до 30. јуна 2013. године."

Досадашњи ставови 4. и 5. постају ставови 5. и 6.

О б р а з л о ж е њ е

Прелазним и завршним одредбама није предвиђено када ће бити расписани конкурси за директоре јавних предузећа. Одбор сматра да се законом мора наложити општи избор свих директора и да рок за расписивање конкурса треба везати за 30. јун 2013. године.

Представник предлагача мр Млађан Динкић, министар финансија и привреде, је прихватио амандмане Одбора на чл. 2, 6, 11, 16, 17, 22, 27, 39, 65. и 66. Предлога закона.

У дискусији су учествовали: Александра Томић, Драгомир Карић, Миодраг Николић, Петар Шкундрић, Владимир Илић, Кенан Хајдаревић, Мујо Муковић, Бојана Божанић, Дејан Раденковић, Бојан Ђурић, Иван Андрић, Елвира Ковач и Млађан Динкић.

За известиоца Одбора на седници Народне скупштине одређена је Александра Томић, председник Одбора.

Друга тачка дневног реда - **Разматрање Предлога закона о изменама и допунама Закона о Фонду за развој Републике Србије у појединостима**

Одбор је разматрао Предлог закона о изменама и допунама Закона о Фонду за развој Републике Србије у појединостима и поднео Извештај Народној скупштини.

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о Фонду за развој Републике Србије.

Одбор је одлучио да предложи Народној скуптшини **да одбије** следеће амандмане:

- на члан 1, који је поднела народни посланик Олгица Батић;

- на члан 1, који су заједно поднели народни посланици Ненад Поповић, Александар Пејчић и Милан Лапчевић;

- на члан 3, који је поднела народни посланик Олгица Батић;

- на члан 3, који је поднео народни посланик Срђан Шајн;

- на члан 4, који су заједно поднели народни посланици Радмила Геров и Јудита Поповић;

- на члан 5, који је поднео народни посланик Иван Јовановић;

- на члан 5, који су заједно поднели народни посланици Ненад Поповић, Милан Лапчевић и Александар Пејчић;

- на члан 5, који су заједно поднели народни посланици Милица Војић-Марковић и Донка Бановић;

- на члан 6, који су заједно поднели народни посланици Милица Војић-Марковић и Донка Бановић;

- на члан 6, који је поднела народни посланик Олгица Батић;

- на члан 6, који су заједно поднели народни посланици Радмила Геров и Јудита Поповић;

- на члан 6, који је поднео народни посланик Иван Јовановић;

- на члан 7, који је поднела народни посланик Олгица Батић;

- на члан 8, који су заједно поднели народни посланици Радмила Геров и Јудита Поповић;

- на члан 9, који су заједно поднели народни посланици Ненад Поповић, Милан Лапчевић и Александар Пејчић;

- на члан 10, који су заједно поднели народни посланици Милица Војић-Марковић и Донка Бановић.

За известиоца Одбора на седници Народне скупштине одређена је Александра Томић, председник Одбора.

Трећа тачка дневног реда - **Разматрање Предлога закона о измени и допуни Закона о приватизацији у појединостима**

Одбор је разматрао Предлог закона о измени и допуни Закона о приватизацији у појединостима и поднео Извештај Народној скупштини.

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о измени и допуни Закона о приватизацији.

Одбор је одлучио да предложи Народној скупштини **да одбије** амандман на члан 1. Предлога закона, који су заједно поднели народни посланици Бојана Божанић и Милан Лапчевић.

За известиоца Одбора на седници Народне скупштине одређена је Александра Томић, председник Одбора.

Седница је закључена у 16,40 часова.

Саставни део овог записника чини обрађени тонски снимак седнице Одбора.

|  |  |
| --- | --- |
| СЕКРЕТАР  Душан Лазић | ПРЕДСЕДНИК  др Александра Томић |